钦定古今图书集成/明伦汇编/官常典/第707卷 > 石他人
## 钦定古今图书集成/明伦汇编/官常典/第707卷 > 石他人

按《新序》：陈恒弑简公而盟，盟者皆完其家，不盟者杀
之。石他人曰：“昔之事其君者，皆得其君而事之。今谓
他人曰：‘舍而君而事我’。他人不能。虽然，不盟则杀父
母也；从而盟，是无君臣之礼也。生于乱世，不得正行；
劫于暴上，不得道义。故虽盟不以父母之死，不如退
而自杀，以礼其君。”乃自杀。